കരിവന്നൂര് ബാങ്ക് തട്ടിപ്പ്: ബിജോയിയെ മുരുക്കടിയില് എത്തിച്ച് തെളിവെടുത്തു കുമളി: കരിവന്നൂര് ബാങ്ക് തട്ടിപ്പ് കേസിലെ പ്രതി എ.കെ. ബിജോയിയെ തേക്കടിക്കു സമീപം മുരുക്കടിയില് എത്തിച്ച് തെളിവെടുപ്പ് നടത്തി. ബാങ്കിലെ കളക്ഷന് ഏജന്റായിരുന്ന ബിജോയി 18 കോടിയുടെ നിര്മാണ പ്രവര്ത്തനമാണ് മുരുക്കടിയില് ലക്ഷ്യമിട്ടിരുന്നത്. തേക്കടി റിസോര്ട്സ് പ്രൈവറ്റ് ലിമിറ്റഡ് എന്ന കന്പനിയുടെ പേരിലാണ് റിസോര്ട്ട് നിര്മാണം തുടങ്ങിയത്. കേസിലെ പ്രതികളായ ബിജോയിയും ബിജു കരീമും ഇതിന്റെ പാര്ട്ണര്മാരാണ്. എട്ടര ഏക്കറോളം സ്ഥലം ഇവിടെ ബിജോയിയുടെ പേരിലുണ്ട്. ഇതുസംബന്ധിച്ച വിവരങ്ങള് അന്വേഷണസംഘം നേരത്തെ ശേഖരിച്ചിരുന്നു